**রেদ-ম্দা'-বা-গ্ঝোন-নু-ব্লো-গ্রোস** (ওয়াইলি: *red mda' ba gzhon nu blo gros*) (১৩৪৯-১৪১২) সা-স্ক্যা ধর্মসম্প্রদায়ের একজন বিখ্যাত তিব্বতী বৌদ্ধ পণ্ডিত ছিলেন।

শৈশব
----

রেদ-ম্দা'-বা-গ্ঝোন-নু-ব্লো-গ্রোস ১৩৪৯ খ্রিষ্টাব্দে সা-স্ক্যা বৌদ্ধবিহারের নিকটে রেদ-ম্দা'-খাব-সোর (ওয়াইলি: *red mda' khab sor*) নামক স্থানে জন্মগ্রহণ করেছিলেন। তার পিতার নাম ছিল ব্ক্রা-শিস-র্গ্যাল-ম্ত্শান (ওয়াইলি: *bkra shis rgyal mtshan*) এবং মাতার নাম ছিল য়ে-শেস-মখা'-'গ্রো (ওয়াইলি: *ye shes mkha' 'gro*)। শৈশবেই রেদ-ম্দা'-বা-গ্ঝোন-নু-ব্লো-গ্রোসের পিতামাতার মৃত্যু ঘটলে তিনি ব্ক্রা-শিস-'বুম (ওয়াইলি: *bkra shis 'bum*) নামক এক আত্মীয়ার নিকট বড় হন।

শিক্ষা
------

কৈশোরে তিনি 'ফাগ্স-ছেন-ছোস-ব্জাং-'দ্পাল (ওয়াইলি: *'phags chen chos bzang 'dpal*) নামক এক বৌদ্ধ ভিক্ষুর নিকট মহাকরুণা সম্বন্ধে শিক্ষালাভ করেন। ১৩৬৬ খ্রিষ্টাব্দে তিনি সা-স্ক্যা ধর্মসম্প্রদায়ের সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান নামক বৌদ্ধভিক্ষুর নিকট দীক্ষালাভ করেন। তিনি ন্যা-দ্বোন-কুন-দ্গা'-দ্পাল-বা (ওয়াইলি: *nya dbon kun dga' dpal ba*) ও ম্খান-ছেন-সাংস-র্গ্যাস-দ্পাল-বা (ওয়াইলি: *mkhan chen sangs rgyas dpal ba*) নামক দুই বৌদ্ধভিক্ষুর নিকট প্রমাণবর্ত্তিকা, সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শানের নিকট প্রজ্ঞাপারমিতা, লো-ছেন-ব্যাং-ছুব-র্ত্সে-মো (ওয়াইলি: *lo chen byang chub rtse mo*) নামক বৌদ্ধভিক্ষুর নিকট অভিধর্ম ও গুহ্যসমাজতন্ত্র, ল্দোগ-লোদ-পা-কুন-দ্গা'-ব্জাং-পো (ওয়াইলি: *ldog lod pa kun dga' bzang po*) নামক বৌদ্ধভিক্ষুর নিকট বিনয় এবং ছোস-র্জে-ব্যাং-ছুব-সেং-গে (ওয়াইলি: *chos rje byang chub seng ge*) নামক বৌদ্ধভিক্ষুর নিকট মধ্যমক সম্বন্ধে শিক্ষালাভ করেন। এরপর তিনি প্রায় কুড়ি জন বৌদ্ধ পণ্ডিতের নিকট সা-স্ক্যা ধর্মসম্প্রদায়ে প্রচলিত তন্ত্র সম্বন্ধে শিক্ষালাভ করেন। তিনি র্গ্যাল-স্রাস-থোগ্স-মেদ-দ্পাল-ব্জাং-পোর নিকট লাম-রিম ও ব্লো-স্ব্যোং সম্বন্ধে শিক্ষা লাভ করেন।

শিক্ষাদান
---------

রেদ-ম্দা'-বা-গ্ঝোন-নু-ব্লো-গ্রোস তার শিক্ষার পরে বারো বছর 'বুল-রোং নামে এক প্রত্যন্ত বৌদ্ধমঠে সাধনা ও শিক্ষাদান করেন। তিনি র্বা-স্গ্রেং বৌদ্ধবিহারে ত্সোং-খা-পা-ব্লো-ব্জাং-গ্রাগ্স-পার সাথে শিক্ষাদান করেন। এই সময় ত্সোং-খা-পা-ব্লো-ব্জাং-গ্রাগ্স-পা তাকে উদ্দেশ্য করে দ্মিগ্স-ব্র্ত্সে-মা (ওয়াইলি: *dmigs brtse ma*) নামে পাঁচ লাইনের একটি স্তব রচনা করে তাকে করুণা, শক্তি ও প্রজ্ঞার উৎস বলে বর্ণনা করেন। কিন্তু ত্সোং-খা-পা-ব্লো-ব্জাং-গ্রাগ্স-পা এই স্তবের যথার্থ যোগ্য বলে অভিহিত করে রেদ-ম্দা'-বা-গ্ঝোন-নু-ব্লো-গ্রোস তাকে এই স্তবটি ফিরিয়ে দেন। এই স্তবটি বর্তমানেও ত্সোং-খা-পা-ব্লো-ব্জাং-গ্রাগ্স-পাকে উদ্দেশ্য করে প্রার্থনাসঙ্গীত হিসেবে তিব্বতে উচ্চারিত হয়ে থাকে। রেদ-ম্দা'-বা-গ্ঝোন-নু-ব্লো-গ্রোস তিব্বতের বিভিন্ন স্থানে যাত্রা করে মধ্যমক সম্বন্ধে শিক্ষাদান করে এই তত্ত্বের জনপ্রিয়তা বৃদ্ধি করেন। তার সর্বাপেক্ষা উল্লেখযোগ্য সাতজন শিষ্য ছিলেন গোন-গ্যো-ন্যি-মা-গ্রাগ্স (ওয়াইলি: *gon g.yo nyi ma grags*), কুন-দ্গা'-দ্পাল-ব্জাং (ওয়াইলি: *kun dga' dpal bzang*), দ্পাল-'ব্যোর-শেস-রাব (ওয়াইলি: *dpal 'byor shes rab*), ব্সোদ-নাম্স-শেস-রাব (ওয়াইলি: *bsod nams shes rab*), দ্বিতীয় দ্গা'-ল্দান-খ্রি-পা দার-মা-রিন-ছেন, তৃতীয় দ্গা'-ল্দান-খ্রি-পা দ্গে-লাগ্স-দ্পাল-ব্জাং এবং ম্ঙ্গা'-রিস-পা-সাংস-র্গ্যাস-র্ত্সে-মো (ওয়াইলি: *mnga' ris pa sangs rgyas rtse mo*)। এঁদের মধ্যে ম্ঙ্গা'-রিস-পা-সাংস-র্গ্যাস-র্ত্সে-মো তার জীবনী রচনা করেন।

রচনা
----

রেদ-ম্দা'-বা-গ্ঝোন-নু-ব্লো-গ্রোস বহু বিখ্যাত তিব্বতী বৌদ্ধগ্রন্থের রচয়িতা ছিলেন। তিনি অভিধর্ম, বিনয়, মধ্যমকাবতার, মধ্যমক, অভিধর্মসমুচ্চয় ও উত্তরতন্ত্রের ওপর টীকাভাষ্য রচনা করেন। এছাড়াও তিনি গুহ্যসমাজতন্ত্রের ওপর গ্সাং-'দুস-ক্যি-ছো-গা-ছা-ত্শাং (ওয়াইলি: *gsang 'dus kyi cho ga cha tshang*), মধ্যমক তত্ত্বের ওপর র্ত্সা-শে'ই-স্প্যি-দোন (ওয়াইলি: *rtsa she'i spyi don*) এবং সাং-র্গ্যাস-ব্যাংস-সেম্স-ক্যি-ব্স্তোদ-পা (ওয়াইলি: *sang rgyas byangs sems kyi bstod pa*) নামক বোধিসত্ত্ব ও গৌতম বুদ্ধের স্তব রচনা করেন। তিনি গ্ঝান-স্তোন ও কালচক্র তন্ত্র সম্বন্ধে বিরুদ্ধমত প্রকাশ করেও রচনা লেখেন।

তথ্যসূত্র
---------

1. 1 2 3 4  Chhosphel, Samten (2011-06)। "Rendawa Zhonnu Lodro"। *The Treasury of Lives: Biographies of Himalayan Religious Masters*। সংগ্রহের তারিখ 2014-01-09।  এখানে তারিখের মান পরীক্ষা করুন: `|তারিখ=` (সাহায্য)
2. ↑  Chhosphel, Samten (2011-08)। "Gyelse Tokme Zangpo"। *The Treasury of Lives: Biographies of Himalayan Religious Masters*। সংগ্রহের তারিখ 2014-01-08।  এখানে তারিখের মান পরীক্ষা করুন: `|তারিখ=` (সাহায্য)